rejauldu/bengali-wikipedia huggingface dataset:
১৯০৭ কোপা দেল রে স্পেনের ফুটবল কাপ প্রতিযোগিতা, কোপা দেল রের পঞ্চম আসর।  কোপা দেল রের এই আসরটি ১৯০৭ সালের ২৪শে মার্চ তারিখে শুরু হয় এবং ১৯০৭ সালের ৩০শে মার্চ তারিখে সমাপ্ত হয়। এটি একটি গ্রুপভিত্তিক প্রতিযোগিতা ছিল, যেখানে গ্রুপ পর্বের ম্যাচ শেষে মাদ্রিদ এফসি এবং ক্লাব বিজকায়া দে বিলবাও ফাইনালের জন্য উত্তীর্ণ হয়। অতঃপর ফাইনাল ক্লাব বিজকায়াকে ১–০ গোলে হারিয়ে টানা তৃতীয়বারের মতো শিরোপা জয়লাভ করে মাদ্রিদ এফসি।  অংশগ্রহণকারী এই আসরে অংশগ্রহণকারী ৫টি ফল হচ্ছে:  রেক্রেতিভো দে উয়েলভা  মাদ্রিদ এফসি  ক্লাব বিজকায়া দে বিলবাও  হ্যামিল্টন এফসি  ভিগো এফসি  গ্রুপ পর্ব   ক্লাব খেলেছে জয় ড্র হার   পয়েন্টক্লাব বিজকায়া দে বিলবাও৪৩০১১৩৪৬মাদ্রিদ এফসি৪৩০১১৪৬৬ভিগো এফসি৪২১১৮৮৫হ্যামিল্টন এফসি৪১০৩৩১২২রেক্রেতিভো উয়েলভা৪০১৩৫১৩১  প্লে-অফ টাইব্রেকারের ফাইনাল  কোপা দেল রে ১৯০৭ বিজয়ী   মাদ্রিদ এফসি৩য় শিরোপা  তথ্যসূত্র  বহিঃসংযোগ  লিঙ্গুয়াস্পোর্ত.কম আরএসএসএসএফ.কম আইএফএফএইচএস.ডিই  বিষয়শ্রেণী:কোপা দেল রেইয়ের আসর বিষয়শ্রেণী:১৯০৭-এ ঘরোয়া ফুটবল কাপ বিষয়শ্রেণী:১৯০৬–০৭-এ স্পেনীয় ফুটবল বিষয়শ্রেণী:১৯০৭–০৮-এ স্পেনীয় ফুটবল
টিডেনস ক্রাভ (টিকে ) নরওয়ের ক্রিশ্চিয়ানসুন্ডে প্রকাশিত একটি স্থানীয় পত্রিকা। এটি ১৯০৬ সালে প্রতিষ্ঠিত হয়েছিল, মঙ্গলবার থেকে শনিবার প্রকাশিত হয় এবং নর্ডমার থেকে সংবাদ প্রকাশ করে।  পত্রিকাটি স্থানীয় টেলিভিশন স্টেশন টিভি নর্দভেস্টের মালিক।  মজাদার ঘটনা: "টিডেনস ক্রাভ" নামের অর্থ ইংরেজীতে "দ্য টাইমস ডিমান্ডস"।   প্রচলন  নরওয়েজিয়ান মিডিয়া বিজনেস অ্যাসোসিয়েশন দ্বারা যাচাইকৃত পত্রিকাটির প্রচলন সংখ্যা: Circulation numbers from the web site of the Norwegian Media Businesses' Association    ২০০৬: ১৫,১৫০  ২০০৭: ১৫,৪১২  ২০০৮: ১৫,২৮১  ২০০৯: ১৪,৯০০  ২০১০: ১৪,৬০৫    তথ্যসূত্র     বিষয়শ্রেণী:নরওয়ের দৈনিক সংবাদপত্র বিষয়শ্রেণী:১৯০৬-এ প্রতিষ্ঠিত প্রকাশনা বিষয়শ্রেণী:১৯০৬-এ প্রতিষ্ঠিত সংবাদপত্র
১৯৯৬ বাংলাদেশ টর্নেডো ১৩ মে তারিখে বাংলাদেশের উত্তর-মধ্যাঞ্চলে আঘাত হানা একটি প্রাণঘাতী ও বিধ্বংসী টর্নেডো। ৮০–৯০টি গ্রামের প্রায় ৬০০ জন মানুষ টর্নেডোতে নিহত হন এবং ৩৭,২৪৮ জন আহত হন। টর্নেডোর আঘাতে প্রায় ৩৬,৪২০টি বাড়িঘর বিধ্বস্ত হয়। ২০ মিনিটব্যাপী চলা টর্নেডো ঘণ্টায় ১২৫ মাইল গতিবেগ অর্জন করে। জামালপুর, সিরাজগঞ্জ ও টাঙ্গাইল জেলার বিস্তীর্ণ এলাকাজুড়ে বিভিন্ন গ্রামে প্রায় ১ লক্ষ মানুষ বাস্তুহারা হন এবং ৬,৭৮৭ গবাদিপশুর প্রাণনাশ ঘটে। টর্নেডোর প্রাথমিক প্রতিবেদনে ৪০০ থেকে ৪৪৩ জনের প্রাণহানী এবং প্রায় ৩২,০০০ জনের আহত হওয়ার তথ্য পাওয়া যায়। টর্নেডো আঘাত হানার পূর্বে এলাকাবাসী ব্যাপক শিলাবৃষ্টির সম্মুখীন হয়েছিলেন বলে জানা যায়। তীব্র বাতাস কয়েকজন ব্যক্তিকে উড়িয়ে নিয়ে যায়। একজনকে ২৮ মাইল প্রতি ঘণ্টায় উড়িয়ে ১.৫ কিলোমিটার দূরে নিক্ষেপের ঘটনাও জানা যায়। টর্নেডোর আঘাতে গাছপালা উপড়ে যায় এবং ঘরবাড়ি বিধ্বস্ত হয়। বিধ্বস্ত হওয়া ঘরবাড়ির মধ্যে অধিকাংশ স্থানীয় গ্রামবাসীদের নদীর পাড়ে তৈরি মাটির ঘর ছিল বলে জানা যায়।   প্রেক্ষাপট  বাংলাদেশ প্রাকৃতিক দুর্যোগের জন্য অত্যন্ত ঝুঁকিপূর্ণ একটি দেশ। প্রায়ই দেশটিতে ঘূর্ণিঝড়, জলোচ্ছ্বাস, জলপথে বিপর্যয় ও টর্নেডোর প্রাদুর্ভাব ইত্যাদি দেখা যায়। জলবায়ুর পরিবর্তনের প্রভাবেও বাংলাদেশে প্রাকৃতিক দুর্যোগ আঘাত হানে। ফলে বাংলাদেশ বিশ্বের শীর্ষ প্রাকৃতিক দুর্যোগের জন্য ঝুঁকিপূর্ণ দেশসমূহের অন্যতম। ১৯৯৬ সালের ১৩ মে বাংলাদেশের উত্তর-মধ্যাঞ্চলের জামালপুর, সিরাজগঞ্জ ও টাঙ্গাইলের মধ্য দিয়ে টর্নেডো সৃষ্টি হয়। দুর্দান্ত গতি এবং প্রায় ২০ মিনিট ধরে প্রায় ৯০টি গ্রামে চলা ব্যাপক ধ্বংসযজ্ঞের কারণে টর্নেডোটিকে বাংলাদেশের অন্যতম প্রাণঘাতী টর্নেডো হিসেবে পরিগণিত করা হয়। জীবাণুর সংক্রমণ, মাথায় প্রাপ্ত আঘাত, সুচিকিৎসা ও জরুরি চিকিৎসাসেবার অভাবেও অনেকে মারা যান। দ্য নিউ ইয়র্ক টাইমস-এর প্রতিবেদনে “গাছের গুড়ি ১২৫ মাইল প্রতি ঘণ্টা বেগে মিসাইলের মতো ছুটে চলার” বর্ণনা পাওয়া যায়।   জরুরি প্রতিক্রিয়া  টর্নেডোতে ক্ষতিগ্রস্তরা বাংলাদেশ সরকারের সময়মতো জরুরি উদ্ধার ও ত্রাণ সহায়তা প্রদানে ব্যর্থতার অভিযোগ তোলে। ফলে টর্নেডোতে মৃতের সংখ্যা অনেকাংশে বৃদ্ধি পায়। বাংলাদেশে টর্নেডোর প্রাদুর্ভাব খুব স্বাভাবিক হলেও, ১৯৯০-এর দশকেও টর্নেডো-পরবর্তী জরুরি উদ্ধার তৎপরতায় বাংলাদেশ সরকারের প্রস্তুতি ছিল না। এছাড়াও, মানুষ উদ্ধারকারী দলের বিরুদ্ধে বেঁচে থাকা মানুষদের উদ্ধার না করে নিহতদের মৃতদেহ উদ্ধার করে দাফন করতে বেশি আগ্রহ ছিল বলে অভিযোগ করেন। বেসরকারি সংস্থা এবং স্থানীয় মানুষজন তাদের নিজস্ব অবস্থান থেকে দুর্যোগে আক্রান্তদের সহায়তা করেন। বাংলাদেশ রেড ক্রিসেন্ট সোসাইটি ও বিভিন্ন সরকারি সংস্থা ত্রাণ সরবরাহ করে। ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ (আইএফআরসি)-ও ঘটনাস্থলে জরুরি ত্রাণ ও ঔষধ সরবরাহ করে।   তথ্যসূত্র   বিষয়শ্রেণী:বাংলাদেশে টর্নেডো বিষয়শ্রেণী:১৯৯৬-এর টর্নেডো বিষয়শ্রেণী:১৯৯৬-এ বাংলাদেশে বিপর্যয় বিষয়শ্রেণী:১৯৯৬-এ বাংলাদেশ
দ্য রাইট অনারেবল জর্জ ক্যাডল প্রাইজ, পি.সি. (জানুয়ারি ১৫, ১৯১৯ - সেপ্টেম্বর ১৯, ২০১১), ছিলেন বেলিজের প্রথম প্রধানমন্ত্রী ও তাকে দেশের স্বাধীনতার প্রধান স্থপতি হিসেবে সম্মান করা হয়। বর্তমানে বেলিজের অধিকাংশ জনগণ তাকে জাতির জনক হিসেবে স্বীকৃতি দিয়েছে।  প্রাইজ বেলিজ শহরে জন্মগ্রহণ করেন, যখন এটি ব্রিটিশ হন্ডোরাসের অধীন ছিল। তার পিতার নাম উইলিয়াম প্রাইজ ও মাতার নাম আইরিন প্রাইজ। তিনি ১৯৪৭ সালে বেলিজ সিটি কাউন্সিলে নির্বাচনের মাধ্যমে রাজনীতিতে প্রবেশ করেন। ব্রিটিশ হন্ডুরান ডলার মূল্যহ্রাস ঘটলে তিনি ও কিছু সাধারণ নাগরিক মিলে পিপল’স কমিটি গঠন করেন। এটি ছিল শান্তিপূর্ণ ও গঠনমূলক বেলিজিয়ান আন্দোলন। ২৯শে সেপ্টেম্বর, ১৯৫০ সালে তিনি পিপল’স ইউনাইটেড পার্টি গঠন করেন। চার দশক তিনি দলটির নেতৃত্ত দিয়ে ব্রিটিশ উপনিবেশ থেকে রাজনৈতিক ও অর্থনৈতিক স্বাধীনতা অর্জন করেন।   সম্মান  দেশের স্বাধীনতায় অনবদ্য ভূমিকা রাখার জন্য সেপ্টেম্বর ২০০০ সালে বেলিজের প্রথম ব্যক্তি হিসেবে প্রাইজকে বেলিজের সব্বোর্চ সম্মান দ্য অর্ডার অফ ন্যাশনাল হিরো প্রদান করা হয়। তিনি অন্যান্য ক্যারিবীয় অঞ্চলের ও সেন্ট্রাল আমিরিকার দেশ থেকে একই ধরনের সম্মান অর্জন করেন। ১৯৮২ সালে তিনি ইমপেরিয়াল প্রাইভে কাউন্সিলের সদস্য মনোনীত হন।   মৃত্যু  প্রাইজ ৯২ বছর বয়সে ১৯শে সেপ্টেম্বর, ২০১১ সালে মৃত্যুবরণ করেন। মৃত্যুর প্রায় ৩০ বছর পূর্বে তিনি বেলিজের জনগণকে স্বাধীনতার জন্য একত্রিত করেছিলেন। তার মৃত্যুতে আরো একবার বেলিজের জনগণ একত্রিত হয়েছিল তাদের জাতির জনককে বিদায় দিতে। ২৬শে সেপ্টেম্বর, ২০১১ সালে রাষ্ট্রীয় একটি শেষকৃত্য অনুষ্ঠিত হয় এবং বেলিজ সিটির লর্ড’স রিজ সমাধিতে তাকে সমাহিত করা হয়।   তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:২০১১-এ মৃত্যু বিষয়শ্রেণী:বেলিজের প্রধানমন্ত্রী বিষয়শ্রেণী:জাতির জনক
নানুর (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৭ নং নানুর বিধানসভা (এসসি) কেন্দ্রটি নানুর সমষ্টি উন্নয়ন ব্লক এবং বাহিরী পাঁচশোয়া, কনকালিতলা, কসবা, সর্পলেহনা, আলবাঁধা, আরাজি মুলুক এবং সিঙ্গি গ্রাম পঞ্চায়েত গুলি বোলপুর শ্রীনিকেতন সমষ্টি উন্নয়ন ব্লক গুলির অন্তর্গত।  নানুর বিধানসভা কেন্দ্রটি ৪১ নং বোলপুর লোকসভা কেন্দ্র (এসসি) এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১নানুরশিশির কুমার সাহাভারতীয় জাতীয় কংগ্রেসবসন্ত লাল মুুরারকা ভারতীয় জাতীয় কংগ্রেস ১৯৫৭আসন নেই ১৯৬২আসন নেই১৯৬৭ এস. যশভারতীয় জাতীয় কংগ্রেস ১৯৬৯বনমালি দাসভারতের কমিউনিস্ট পার্টি (মার্ক্সবাদী)১৯৭১বনমালি দাসভারতের কমিউনিস্ট পার্টি (মার্ক্সবাদী)১৯৭২দুলাল সাহাভারতীয় জাতীয় কংগ্রেস১৯৭৭বনমালি দাসভারতের কমিউনিস্ট পার্টি (মার্ক্সবাদী)১৯৮২বনমালি দাসভারতের কমিউনিস্ট পার্টি (মার্ক্সবাদী)১৯৮৭আনন্দ গোপাল দাসভারতের কমিউনিস্ট পার্টি (মার্ক্সবাদী)১৯৯১আনন্দ গোপাল দাসভারতের কমিউনিস্ট পার্টি (মার্ক্সবাদী)১৯৯৬আনন্দ গোপাল দাসভারতের কমিউনিস্ট পার্টি (মার্ক্সবাদী)২০০১আনন্দ গোপাল দাসভারতের কমিউনিস্ট পার্টি (মার্ক্সবাদী)২০০৬জয়দেব হাজরাভারতের কমিউনিস্ট পার্টি (মার্ক্সবাদী)২০১১গদাধর হাজরাসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে, তৃণমূল কংগ্রেসের গদাধর হাজরা তার নিকটতম প্রতিদ্বন্দ্বী সিপিআই (এম) এর শ্যামলী প্রধানকে পরাজিত করেন।     ১৯৭৭-২০০৬ ২০০৬ সালের রাজ্য বিধানসভা নির্বাচনে, সিপিআই (এম) এর জয়দেব হাজরা নানুর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের গদাধর হাজারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর আনন্দ গোপাল দাস ২০০১ সালে তৃণমূল কংগ্রেসের কৃষ্ণগোপাল মাঝিকে, ১৯৯৬ এবং ১৯৯১ সালে কংগ্রেসের শিবকিঙ্কর সাহাকে এবং ১৯৮৭ সালে কংগ্রেসের অধীর কুমার সাহাকে পরাজিত হন। সিপিআই (এম) এর বনমালি দাস ১৯৮২ সালে কংগ্রেসের শিবকিঙ্কর সাহাকে পরাজিত করেন এবং ১৯৭৭ সালে কংগ্রেসের দুলাল সাহাকে পরাজিত করেন।  ১৯৫১-১৯৭২ ১৯৭২ সালে কংগ্রেসের দুলাল সাহা জয়ী হন। সিপিআই (এম) এর বনমালি দাস ১৯৭১ এবং ১৯৬৯ সালে জয়ী হন। কংগ্রেসের এস. যশ ১৯৬৭ সালে জয়ী হন। ১৯৬২ এবং ১৯৫৭ সালে নানুর কেন্দ্রে আসন বিদ্যমান ছিল না। ১৯৫১ সালে যৌথ আসন ছিল। কংগ্রেসের শিশির কুমার সাহা ও বসন্ত লাল মুুরারকা উভয়ই জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:বীরভূম জেলার রাজনীতি
থাম্ব|আর রায়িদের লোগো আর রায়িদ () দারুল উলুম নদওয়াতুল উলামা থেকে প্রকাশিত একটি পাক্ষিক আরবি ম্যাগাজিন। ১৯৫৯ সালে এই ম্যাগাজিনটি প্রতিষ্ঠা করেন রাবে হাসানী নদভী, তিনি ভারতে এবং বিদেশে ব্যাপকভাবে এটি প্রচার করার জন্য সর্বাত্মক চেষ্টা করেছিলেন। এই ম্যাগাজিনটি আল বাসুল ইসলামির চিন্তা এবং মতামতের প্রতিনিধিত্ব করে। এটি মূলত নিজস্ব শিক্ষার্থীদের মূল্যবান প্রবন্ধ ও গবেষণা পত্রকে গুরুত্ব দেয়। এর পাশাপাশি এটি ভারতের মুসলমানদের এবং তাদের পরিস্থিতির খবর প্রচারের দিকে বিশেষ মনোযোগ দেয়। শুরুতে সাঈদুর রহমান আজমি নদভি ছিলেন এই ম্যাগাজিনের প্রধান সম্পাদক। পরে ওয়াজেহ রশিদ নদভী এবং আবদুল্লাহ আল হাসানি একই সাথে এর দায়িত্ব গ্রহণ করেন। এটি ভারতে ইসলামের মৌলিক শিক্ষা প্রচারে ভূমিকা পালন করছে। এর পাশাপাশি ধর্মের নামে ভ্রান্ত ধারণাগুলোকেও মিথ্যা প্রমাণ করার চেষ্টা করছে।   লক্ষ্য ও উদ্দেশ্যে  এই ম্যাগাজিনটির লক্ষ্য ও উদ্দেশ্য:  আগামী প্রজন্মের শিক্ষার্থীদের আরবি সাহিত্যের রুচি বৃদ্ধি করা।  আরবি ভাষা ও সাহিত্য শেখার জন্য তাদের সচেতন করা।  বিশুদ্ধ ইসলামি চিন্তা ও চিন্তাধারা প্রদান করা।  অমুসলিম বা ইসলামের সমালোচকদের দ্বারা তৈরি করা ভুল বর্ণনার বিরোধিতা করা।   আরও দেখুন   আদ দাঈ  তথ্যসূত্র   উদ্ধৃতি    গ্রন্থপঞ্জি                বিষয়শ্রেণী:ভারতের সংবাদপত্র বিষয়শ্রেণী:দ্বি-সাপ্তাহিক ম্যাগাজিন বিষয়শ্রেণী:আরবি ভাষার সংবাদপত্র বিষয়শ্রেণী:১৯৫৯-এ প্রতিষ্ঠিত বিষয়শ্রেণী:আরবি ভাষার ম্যাগাজিন বিষয়শ্রেণী:ইসলামি ম্যাগাজিন বিষয়শ্রেণী:দেওবন্দি ম্যাগাজিন বিষয়শ্রেণী:নদওয়াতুল উলামা
ত্রিগামি বা কাটার গাম্বিরি, হচ্ছে একটা কথ্য ভাষা যা আফগানিস্তানের কুনার প্রদেশের বাতাপুর জেলার পেছ নদীর নিম্নাঞ্চলের ত্রেগাম উপত্যকার গাম্বির, কাটার, এবং দেবুজ গ্রামে প্রচলিত। এই এলাকাটি হিন্দুকুশ সংলগ্ন পাকিস্তান সীমান্তে অবস্থিত। ত্রিগামি ভাষা নুরিস্তানি ভাষাপরিবারের ইন্দো-ইরানীয় শাখার একটি ভাষা। প্রায় ৩৫০০ লোকজন (২০১১ সাল অনুযায়ী) এই ভাষাতে কথা বলে। ত্রিগামির পাশাপাশি বেশির ভাগ মানুষ পশতু ভাষায় কথা বলে।  ত্রিগামি ভাষা বাইগালির খুব কাছাকাছি ভাষা, যা গাজিবাদ জেলার পূর্বাঞ্চলে বলা হয়, যার শব্দার্থের সাথে ৭৫% থেকে ৮০% মিল রয়েছে। যদিও ত্রিগামি গ্রাম খুবই কাছাকাছি, তবুও কাটার এবং গাম্বির গ্রামের উপভাষার মধ্যে কিছুটা পার্থক্য রয়েছে। ভাষাটিকে ইন্দো-আর্য ভাষাসমূহ এবং নুরিস্তানি কাটা-ভারি উপভাষা প্রভাবিত করেছে।  সমাজবৈজ্ঞানিক পরিস্থিতি  ত্রিগামি একটি অলিখিত বিপন্ন ভাষা, যা পশতু ভাষা দ্বারা পরিবর্তিত, এ অঞ্চলের উদীয়মান ভাষা। প্রায় সব ত্রিগামি লোকজনই দ্বিভাষী এবং ত্রিগামিভাষী লোকদের কাছে তাদের ভাষা ঠিকিয়ে রাখার কোন উপায় নেই।  তথ্যসূত্র  আরো পড়ুন     বিষয়শ্রেণী:Nuristani languages of Afghanistan বিষয়শ্রেণী:Nuristani languages বিষয়শ্রেণী:ইন্দো-ইরানীয় ভাষাসমূহ
ফরিদ আহমেদ বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   জীবনের প্রথমার্ধ  আহমেদ ১৯৬০ সালের তিনি ঢাকা বিশ্ববিদ্যালয় থেকে স্নাতক এবং আইন বিষয়ে স্নাতক সম্পন্ন করেন।   কর্মজীবন  আহমেদ ১৭ অক্টোবর ১৯৮৫ সালে জেলা আদালতে আইনজীবী হিসেবে যোগদান করেন।  ১৯৮৮ সালের ৬ অক্টোবর, আহমেদ বাংলাদেশ সুপ্রিম কোর্টের হাইকোর্ট বিভাগের একজন আইনজীবী হন।  ৮নভেম্বর ২০০৬ সালে, আহমেদকে বাংলাদেশ সুপ্রিম কোর্টের আপিল বিভাগের আইনজীবী করা হয়।  আহমেদ বাংলাদেশ সুপ্রিম কোর্টের হাইকোর্ট বিভাগের অতিরিক্ত বিচারপতি নিযুক্ত হন ৪ নভেম্বর ২০১০।  আহমেদ ও বিচারপতি এম শওকত হোসেন যমুনা গ্রুপের চেয়ারপারসন নুরুল ইসলাম বাবুল ও তার স্ত্রী সালমা ইসলামের বিরুদ্ধে ২০০৬-২০০৮ তত্ত্বাবধায়ক সরকারের মেয়াদে দায়ের করা দুর্নীতির মামলার কার্যক্রম বন্ধ করে দেন।  ১৪ ফেব্রুয়ারী ২০১২ তারিখে, আহমেদ এবং বিচারপতি শেখ হাসান আরিফ বাংলাদেশ টেলিযোগাযোগ নিয়ন্ত্রক কমিশনের দাবিকৃত ফিগুলির বিরুদ্ধে গ্রামীণফোনের পক্ষে একটি রায় দেন। আহমেদ ১৫ অক্টোবর ২০১২ বাংলাদেশ সুপ্রিম কোর্টের হাইকোর্ট বিভাগের স্থায়ী বিচারপতি নিযুক্ত হন  আহমেদ এবং বিচারপতি মোহাম্মদ উল্লাহ ২৩ জুলাই ২০১৫-এ ব্রিটিশ-বাংলাদেশের আইএসআইএস সদস্যের জামিন অস্বীকার করে একটি রায় জারি করেন যারা সিরিয়ায় সন্ত্রাসী গোষ্ঠীর হয়ে লড়াই করেছিলেন এবং নিয়োগের জন্য বাংলাদেশে ফিরে এসেছিলেন  আহমেদ এবং বিচারপতি মহি উদ্দিন শামীম ২০২১ সালের অক্টোবরে জালিয়াতির অভিযোগে রিজেন্ট হাসপাতালের চেয়ারম্যান মোহাম্মদ শাহেদের জামিন নামঞ্জুর করেন। সেপ্টেম্বরে তিনি রাষ্ট্রপতি আবদুল হামিদের কাছে সুপ্রিম কোর্টের বার্ষিক প্রতিবেদন ২০২০ জমা দিতে বঙ্গভবনে বাংলাদেশ সুপ্রিম কোর্টের প্রতিনিধি দলের অংশ ছিলেন।   তথ্যসূত্র   বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি
বিভ্রন্ত শর্মা (জন্ম ৩০ অক্টোবর ১৯৯৯) একজন ভারতীয় ঘরোয়া ক্রিকেটার। জম্মু ও কাশ্মীর মিডল অর্ডারের একটি অবিচ্ছেদ্য অংশ, তিনি ২০২২-২৩ বিজয় হাজারে ট্রফিতে তার বিস্ফোরক ব্যাটিংয়ের জন্য লাইমলাইটে এসেছিলেন। তিনি টুর্নামেন্টে জম্মু ও কাশ্মীরের সর্বোচ্চ রান স্কোরার ছিলেন যার গড় ৫৬.৪২ গড়ে ৩৯৫ রান।  ২০২১-২২ সৈয়দ মুশতাক আলী ট্রফিতে জম্মু ও কাশ্মীরের হয়ে ৪ নভেম্বর ২০২১-এ তার টি-টোয়েন্টি অভিষেক হয়। সানরাইজার্স হায়দ্রাবাদের সাথে নেট বোলার হিসাবে এক বছর কাটানোর পর, তাকে ২.৬ কোটি রুপিতে কিনেছিল, ২০২৩ ইন্ডিয়ান প্রিমিয়ার লিগের নিলামে তার মূল মূল্যের ১৩ গুণ।  বিভ্রন্ত শর্মা জম্মু ও কাশ্মীর রাজ্যে ৩০ অক্টোবর ১৯৯৯ সালে জন্মগ্রহণ করেন।  ২০০৪ সালে, ৫ বছর বয়সে, ব্রেন টিউমারে বিভ্রন্ত তার মাকে হারান। বিভ্রন্ত বিএসএফ সিনিয়র সেকেন্ডারি স্কুলের পড়াশুনা করে এবং তার ইন্টারমিডিয়েট পড়াশুনার পর তার মনোযোগ ক্রিকেটের প্রতি বাড়িয়ে নেয়।  ১৪ বছর বয়সে তার বাবা সুশীল শর্মাকে কিডনি অকার্যকারিতার কারণে হারালে বিভ্রন্তের ভাই বিক্রন্ত পারিবারিক দায়িত্ব গ্রহণ করেন এবং বিভ্রান্তকে তার ক্রিকেট দক্ষতা বিকাশে মনোনিবেশ করেন।  বিভ্রন্ত একজন ডান-হাতি ব্যাটার হিসাবে ক্যারিয়ার শুরু করেছিলেন, কিন্তু তার ষষ্ঠ স্ট্যান্ডার্ডের পর তার ভাই বিক্রান্তের পদাঙ্ক অনুসরণ করে বাম-হাতি ব্যাটার এবং একজন লেগ স্পিন বোলারে পরিণত হন।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জম্মু ও কাশ্মীরের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:জম্মুর ব্যক্তি
স্বরাজ দল, কংগ্রেস-খিলাফত স্বরাজ দল নামে প্রতিষ্ঠিত, ব্রিটিশ ভারতের এক রাজনৈতিক দল। ডিসেম্বর ১৯২২-এ গয়াতে ভারতীয় জাতীয় কংগ্রেসের বার্ষিক অধিবেশনের পর ১ জানুয়ারি ১৯২৩-এ স্বরাজ দল প্রতিষ্ঠিত হয়েছিল। এটি ব্রিটিশ রাজ থেকে ভারতীয় জনগণের জন্য বৃহত্তর স্বায়ত্তশাসন ও রাজনৈতিক স্বাধীনতা কামনা করেছিল।  এটি স্বরাজের ধারণা থেকে উদ্ভূত, যার অর্থ "স্বাধীনতা" বা "স্বশাসন"। এর দুজন গুরুত্বপূর্ণ নেতা হলেন সভাপতি চিত্তরঞ্জন দাশ ও সচিব মতিলাল নেহেরু। এই দুজন ব্যক্তি এক বিদেশি সরকারকে অবরুদ্ধ করাকে লক্ষ্য করে নির্বাচনের মাধ্যমে বিধান পরিষদে প্রবেশ করতে চেয়েছিলেন। ১৯২৩-এর নির্বাচনে স্বরাজ দলের বহু প্রার্থীদের কেন্দ্রীয় বিধানসভা ও প্রাদেশিক বিধান পরিষদে নির্বাচিত করা হয়েছিল। তাঁরা এই আইনসভাগুলিতে অন্যায় সরকারি নীতির তীব্র বিরোধিতা করেছিলেন।  ১৯০৫-এর বঙ্গভঙ্গের জন্য ১৯২৩-এর নির্বাচনে স্বরাজ দল বাংলা বিধান পরিষদে সবচেয়ে বেশি আসন জিতেছিল। চিত্তরঞ্জন দাশের মৃত্যুর পর দলটি ভেঙে গিয়েছিল।  প্রেক্ষাপট ১৯২২ চৌরী-চৌরা ঘটনায় বিক্ষোভকারী জনতার দ্বারা পুলিশদের হত্যা করা হয়েছিল। এর ফলে মহাত্মা গান্ধী সমস্ত অসামরিক প্রতিরোধ স্থগিত করেছিলেন। চৌরী-চৌরা ঘটনার জন্য গান্ধী নিজেকে দায়ী বলে মনে করেছিলেন, অহিংসাকে দৃঢ়ভাবে জোর না দেওয়ার জন্য নিজেকে নিন্দা করেছিলেন, এবং ভয় করেছিলেন যে সমগ্র অসহযোগ আন্দোলন ব্রিটিশ সেনা ও পুলিশ এবং স্বাধীনতা সংগ্রামীদের মধ্যে হিংসায় পরিণত হবে, যার ফলে লক্ষ লক্ষ সাধারণ ভারতীয়রা আহত হবেন। অসামরিক প্রতিরোধ বন্ধ করার জন্য তিনি আমৃত্যু অনশনে বসেছিলেন, তবে কংগ্রেস ও অন্যান্য জাতীয়তাবাদী দল সমস্ত অসহযোগকে অস্বীকার করেছিল।  তবে অনেক ভারতীয় মনে করেছিলেন যে এরকম বিচ্ছিন্ন হংসার ঘটনার জন্য সমগ্র অসহযোগ আন্দোলনকে স্থগিত করা উচিত নয় এবং এর অভাবনীয় সাফল্যের জেরে ভারতে ব্রিটিশ শাসনের ভিত ভেঙে যেত। গান্ধীর রাজনৈতিক বিচার ও প্রবৃত্তির প্রতি তাঁদের মোহভঙ্গ হয়েছিল।  আরও দেখুন  ভারতে জাতীয়তাবাদী আন্দোলন  তথ্যসূত্র  বিষয়শ্রেণী:১৯২৩-এ প্রতিষ্ঠিত রাজনৈতিক দল বিষয়শ্রেণী:১৯৩৫-এ বিলুপ্ত রাজনৈতিক দল বিষয়শ্রেণী:ভারতের বিলুপ্ত রাজনৈতিক দল বিষয়শ্রেণী:ভারতের স্বাধীনতা আন্দোলন বিষয়শ্রেণী:১৯২৩-এ ভারতে প্রতিষ্ঠিত বিষয়শ্রেণী:১৯৩৫-এ ভারতে বিলুপ্ত
দিঘলিয়া বাংলাদেশের খুলনা জেলার অন্তর্গত একটি উপজেলা।   ইতিহাস    অবস্থান ও আয়তন  ভৈরব ও আতাই নদী বেষ্টিত দিঘলিয়া মুলত খুলনা বিভাগের পাদদেশে অবস্থিত একটি ব- দ্বীপ। এই উপজেলার উত্তরে যশোর জেলার অভয়নগর উপজেলা ও নড়াইল জেলার কালিয়া উপজেলা, দক্ষিণে খালিশপুর থানা ও রূপসা উপজেলা, পূর্বে তেরখাদা উপজেলা, পশ্চিমে দৌলতপুর থানা, খানজাহান আলী থানা ও যশোর জেলার অভয়নগর উপজেলা।   প্রশাসনিক এলাকা  এই উপজেলার ইউনিয়নগুলো হলো:  গাজীরহাট ইউনিয়ন  বারাকপুর ইউনিয়ন  দিঘলিয়া ইউনিয়ন  সেনহাটি ইউনিয়ন  আড়ংঘাটা ইউনিয়ন  যোগীপোল ইউনিয়ন   নদ-নদী  দিঘলিয়া উপজেলায় রয়েছে তিনটি নদী। এখানকার নদীগুলো হচ্ছে ভৈরব নদ, নবগঙ্গা নদী, চিত্রা নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৮৯, ।   জনসংখ্যার উপাত্ত  জনসংখ্যা ১,৫৩,৯৮৭ জন (প্রায়)। ২০১১ সালের আদমশুমারী অনুযায়ী পুরুষ: ৭৯,২৩৬ জন (প্রায়), মহিলা: ৭৪,৭৫১ জন (প্রায়), লোক সংখ্যার ঘনত্ব ১,৪৯৮ (প্রতি বর্গ কিলোমিটারে)। মোট ভোটার সংখ্যা  ৯১৩৪৬ জন, পুরুষ ভোটার সংখ্যা:	৪৫৮৬৯ জন, মহিলা ভোটার সংখ্যা ৪৫৪৭৭ জন। বাৎসরিক জনসংখ্যা বৃদ্ধির হার:	(-) ০.৪৩, মোট পরিবার (খানা) ৩৫,৭৭৭ টি   শিক্ষা  সরকারি প্রাথমিক বিদ্যালয়	৩৪ টি নব সরকারি প্রাথমিক বিদ্যালয়	১৩ টি উচ্চ বিদ্যালয়(সহশিক্ষা)	১৩টি উচ্চ বিদ্যালয়(বালিকা)	০৩ টি দাখিল মাদ্রাসা	 	০১ টি আলিয়া মাদ্রাসা	 	নাই ফাজিল মাদ্রাসা	 	নাই কামিল মাদ্রাসা	 	নাই কলেজ(সহপাঠ)	 	০৩ টি কলেজ(বালিকা)	 	০১ টি শিক্ষার হার	 	৫৫.৬৪% পুরুষ	                ৫৫.১৫% মহিলা	                ৫৯.১৫%।   অর্থনীতি    উল্লেখযোগ্য ব্যক্তিত্ব   রসিকলাল দাস ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।  অতুল সেন (? - ৫ আগস্ট, ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী।  কবি কৃষ্ণ চন্দ্র মুজুমদারের  জন্মস্থান দিঘলিয়া উপজেলার সেনহাটি ইউনিয়নে।  ড. মসিউর রহমান, তিনি বঙ্গবন্ধু শেখ মুজিবুর রহমানের সচিব ছিলেন, বর্তমানে তিনি মাননীয় প্রধানমন্ত্রী শেখ হাসিনার অর্থনৈতিক বিষয়ক উপদেষ্টা হিসাবে কর্মরত আছেন।   ওহেদা আক্তার  তিনি মাননীয় প্রধানমন্ত্রীর এপিএস ছিলেন বর্তমান তিনি কৃষি মন্ত্রণালয়ের সচিব হিসাবে কর্মরত আছেন।  মোল্লা জালাল উদ্দিন, রাজনীতিবিদ, সংসদ সদস্য  মাওলানা মুজিবুর রহমান রহঃ মুহতামীম সেনহাটী যাকারিয়া দারুল উলুম মাদ্রাসা ৷   আব্দুস সালাম মুর্শেদী* রাজনীতিবিদ বর্তমান সংসদ সদস্য ৷ প্রফুল্লচন্দ্র সেন(জন্ম ১০ এপ্রিল ১৮৯৭ - ২৫ সেপ্টেম্বর ১৯৯০ ) একজন ভারতীয় বাঙালি রাজনীতিবিদ স্বাধীনতা সংগ্রামী গান্ধীবাদি নেতা। তিনি পশ্চিমবঙ্গের তৃতীয় মুখ্যমন্ত্রী ছিলেন।  যোগাযোগব্যবস্থা পাকা রাস্তা	 	৮৪ কি.মি.  অর্ধ পাকা রাস্তা	 	৩৯ কি.মি.  কাঁচা রাস্তা	 	১৪৭ কি.মি.  ব্রীজ/কালভার্টের সংখ্যা	৪৬ টি   আরও দেখুন   খুলনা জেলা  খুলনা বিভাগ  বাংলাদেশের উপজেলা   তথ্যসূত্র   বহিঃসংযোগ    বিষয়শ্রেণী:দিঘলিয়া উপজেলা বিষয়শ্রেণী:খুলনা জেলার উপজেলা  বিষয়শ্রেণী:খুলনা বিভাগ
শালতোড়া সমষ্টি উন্নয়ন ব্লক ভারতীয় রাজ্য পশ্চিমবঙ্গের বাঁকুড়া জেলার বাঁকুড়া সদর মহকুমার একটি প্রশাসনিক বিভাগ। ব্লকটি শালতোড়া থানার অধীনস্থ। পশ্চিমবঙ্গ সরকার শালতোড়া ব্লকে একটি বিশেষ অর্থনৈতিক অঞ্চল স্থাপনের পরিকল্পনা গ্রহণ করেছে।   ভূগোল  শালতোড়া ব্লকটি  অক্ষ ও দ্রাঘিমাংশে অবস্থিত। শালতোড়ার গড় উচ্চতা ১৫৩ মিটার (৫০৫ ফুট)।  বাঁকুড়া জেলার উচ্চতম পাহাড় বিহারীনাথ (৪৪৭.৮ মিটার/১৪৮১ ফুট) এবং জেলার অন্যতম গভীর বনভূমিটি শালতোড়া শহরের ১৪ কিলোমিটার উত্তর-পূর্বে অবস্থিত।  শালতোড়া ব্লকটির আয়তন ৩১৪.১৩ বর্গকিলোমিটার।   গ্রাম পঞ্চায়েত  শালতোড়া ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল:বামুনতোড়, ঢেকিয়া, কুনুরি, পাবড়া, সালমা, শালতোড়া ও তিলুরি।   মৃত্তিকা  শালতোড়া ব্লকের মৃত্তিকা কাঁকুড়ে, লাল ও ল্যাটেরাইট প্রকৃতির। এই অঞ্চল ক্রান্তীয় শুষ্ক উপ-আর্দ্র অঞ্চলের অন্তর্গত। এখানকার গড় বৃষ্টিপাতের পরিমাণ ১১০০-১৪০০ মিলিমিটার। সর্বোচ্চ ও সর্বনিম্ন গড় তাপমাত্রা যথাক্রমে ৪৫ ডিগ্রি ও ১০ ডিগ্রি সেন্টিগ্রেড। সমগ্র ব্লকে একাধিক ছোটোখাটো টিলা দেখা যায়। মৃত্তিকার জলশোষণ ক্ষমতা বেশি। জলের দ্রুত বহিঃনির্গমনের জন্য মৃত্তিকা ভূমিক্ষয়প্রবণ। এখানকার কৃষিকাজ মূলত বৃষ্টিপাতের উপর নির্ভরশীল। ভৌমজল সহজে বাণিজ্যিকভাবে কলের সাহায্যে তোলা যায় না।   জনপরিসংখ্যান  ২০০১ সালের জনগণনা অনুসারে, শালতোড়া সমষ্টি উন্নয়ন ব্লকের মোট জনসংখ্যা ১২১,৮১০ জন। এর মধ্যে ৬২,৩৫৭ জন পুরুষ ও ৫৯,৪৫৩ জন মহিলা। ১৯৯১-২০০১ সালে ব্লকের দশকীয় জনসংখ্যা বৃদ্ধির হার ছিল ৯.৮১%; যা বাঁকুড়া জেলার ১৩.৭৯% বৃদ্ধিহার এবং সমগ্র পশ্চিমবঙ্গ রাজ্যের ১৭.৮৪% বৃদ্ধিহারের তুলনায় বেশ কম।  শালতোড়া ব্লকের তফসিলি জাতি ও উপজাতি জনসংখ্যা যথাক্রমে ৪১,৪৬১ ও ২৪,২১৪ জন। জনসংখ্যার ৪০% তফসিলি উপজাতি সম্প্রদায়ভুক্ত – এমন গ্রামের সংখ্যা এই ব্লকে ৪৫।   অর্থনীতি  শালতোড়া ব্লকটি জেলার অর্থনৈতিকভাবে অবহেলিত ব্লকগুলির অন্যতম। তাই পশ্চিমবঙ্গ সরকার এই ব্লকের অনুর্বর অঞ্চলে একটি বিশেষ অর্থনৈতিক অঞ্চল গঠনের পরিকল্পনা গ্রহণ করেছে।  শালতোড়া অঞ্চলটি দামোদর নদের দক্ষিণ তীরে অবস্থিত। শালতোড়ার উত্তরে দামোদরের অপর কূলে বর্ধমান জেলার বার্নপুর অর্থনৈতিক অঞ্চল। এই কারণে শালতোড়া অঞ্চলটি শিল্পাঞ্চল হিসেবে গড়ে তোলার পক্ষে অনুকূল স্থানে রয়েছে। স্টিল অথরিটি অফ ইন্ডিয়া লিমিটেড বার্নপুর ও শালতোড়া ব্লকের মধুকুণ্ডার মধ্যে সংযোগ স্থাপনের জন্য দামোদর নদের উপর একটি সেতু নির্মাণের জন্য অর্থসাহায্য দিচ্ছে।  প্রস্তাবিত সেজ-টির আয়তন ১২৬ একর। এর মধ্যে ৫৫.১৬ একর জমি অধিগৃহীত হয়েছে এবং তা রাজ্য ভূমি ও ভূমিসংস্কার বিভাগের হাতে রয়েছে। সেজ প্রকল্পের পাশাপাশি ৩০০০ একর জমি অধিগ্রহণ করে একটি সম্পূর্ণ অর্থনৈতিক কেন্দ্র স্থাপনের প্রস্তাবও দেওয়া হয়েছে। তবে জমি অধিগ্রহণ ইস্যুতে রাজনৈতিক স্তরে বিরোধিতাও চলছে।  এরপরই অন্যতম বিরোধী দল এসইউসিআই ব্লক উন্নয়ন আধিকারিকের কার্যালয়ের সামনে বিক্ষোভ প্রদর্শন করে। তৃণমূল কংগ্রেসের জেলা সভাপতি দাবি করেন যাতে সরকার “এক ছটাক কৃষিজমিও চুক্তির বাইরে অধিগ্রহণ না করে, সেই ব্যাপারে শ্বেতপত্র প্রকাশ” করার জন্য।   সংস্কৃতি  বিহারীনাথ পাহাড়ের পাদদেশে একটি প্রাচীন মন্দির রয়েছে। বিহারীনাথ অঞ্চলে প্যালিওলিথিক যুগের অস্ত্রশস্ত্র আবিষ্কৃত হওয়ার পর এই পাহাড় ও তার সন্নিহিত অঞ্চলে পুরাতাত্ত্বিকদের আগ্রহের বিষয় হয়ে ওঠে।   পাদটীকা   বিষয়শ্রেণী:বাঁকুড়া জেলার সমষ্টি উন্নয়ন ব্লক
সমত্ত্ব () হলো সমতার হিন্দু দার্শনিক ধারণা।The Encyclopedia of Yoga and Tantra, Georg Feuerstein, 2011 এর মূল হল সম (सम) অর্থ – সমান বা সমান। সাম্য - মানে সকল মানুষের প্রতি সমান বিবেচনা - শব্দের একটি রূপ।  বিবরণ সমস্ত উপভোগ কিছু নির্দিষ্ট শর্ত পূরণের উপর নির্ভরশীল, অনেক উপভোগ ঘটে কারণ কিছু লক্ষ্য অর্জন করে, এটি অত্যন্ত আপেক্ষিক ও নির্ভরশীল হতে পারে। ভগবদ্গীতা অনুসারে যে কোনও উপকারের প্রত্যাশা, যে কোনও বৈষয়িক লাভ হতে পারে, আমাদের নিজেদের থেকে সরিয়ে দেওয়া হয়। নিজেদের সম্পর্কে জ্ঞান ভারসাম্যপূর্ণ, কর্মের ফল পরিবর্তনযোগ্য, অপ্রয়োজনীয়, অবাস্তব, গুরুত্বহীন, তাদের মধ্যে যা উন্নতি করতে পারে তার অভাব রয়েছে, তারা মর্যাদা, ভালবাসা ও সুখকে এগিয়ে নিয়ে যাচ্ছে না এবং শারীরিকভাবে ক্ষণস্থায়ী, বেশিরভাগ জ্ঞানের সাথে সম্পর্কহীন ও প্রকৃত স্ব।  তথ্যসূত্র  বিষয়শ্রেণী:ভারতীয় দার্শনিক ধারণা বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:ভগবদ্গীতা বিষয়শ্রেণী:বেদান্ত বিষয়শ্রেণী:কৃষ্ণ বিষয়শ্রেণী:হিন্দু দার্শনিক ধারণা বিষয়শ্রেণী:জৈন দার্শনিক ধারণা
সেপ্টেম্বর ১৬    ১৭৭৬ - আমেরিকান বিপ্লবী যুদ্ধ: হারলেম হাইটের যুদ্ধ হয়েছিল।  ১৯৪১ - পারস্যের শাহ্‌ রেজা পাহলাভি তার পেট্রোলিয়াম সম্বৃদ্ধ দেশটি দ্বিতীয় বিশ্বযুদ্ধে জার্মানির সাথে জোট বাধতে পারে এ ব্যপারে মিত্রশক্তিগুলো উদিগ্ন ছিল, যুক্তরাজ্য ও সোভিয়েত ইউনিয়ন ইরান দখল করে তার পুত্র মুহাম্মদ রেজা পাহলাভির কাছে ক্ষমতা হস্তান্তরে বাধ্য করে।
thumb|ব্লো-ব্জাং-ব্স্তান-পা'ই-র্গ্যাল-ম্ত্শান ব্লো-ব্জাং-ব্স্তান-পা'ই-র্গ্যাল-ম্ত্শান () (১৭১২-১৭৭১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম কির-তি রিন-পো-ছে () উপাধিধারী বৌদ্ধ লামা ছিলেন।   সংক্ষিপ্ত জীবনী  ব্লো-ব্জাং-ব্স্তান-পা'ই-র্গ্যাল-ম্ত্শান ১৭১২ খ্রিষ্টাব্দে তিব্বতের আমদো অঞ্চলে র্দো-বা () নামক স্থানে জন্মগ্রহণ করেন। তার পিতার নাম ছিল ত্শে-রিং () এবং তার মাতার নাম ছিল স্ক্যিদ-মো-য়াগ ()। তার দ্গে-স্লোং-ব্লো-ব্জাং-'ফ্রিন-লাস () নামক ভিক্ষুর নিকট তিনি সূত্র ও তন্ত্র সম্বন্ধে শিক্ষালাভ করেন। ১৭৩৩ খ্রিষ্টাব্দে তিনি শেল-দ্কার-মে-লোং () নামক একটি তীর্থস্থানগুলির ভ্রমণ নির্দেশিকা গ্রন্থ রচনা করেন। ১৭৩৪ খ্রিষ্টাব্দে 'জিগ্স-মেদ-য়ে-শেস-গ্রাগ্স-পা () নামক এক বৌদ্ধ লামার নিকট ভিক্ষুর শপথ লাভ করেন। এই সময় পঞ্চম পাঞ্চেন লামা তার উল্লেখযোগ্য শিক্ষক ছিলেন। ১৭৪৮ খ্রিষ্টাব্দে তিনি স্তাগ-ত্শাং-ল্হা-মো () নামক বৌদ্ধবিহারে অবলোকিতেশ্বরের মন্দির নির্মাণ করান। ১৭৫৪ খ্রিষ্টাব্দে তিনি এই স্থানে একটি তন্ত্র মহাবিদ্যালয় প্রতিষ্ঠা করেন ও তিন বছর এর নির্মাণ সম্পূর্ণ হয়।   তথ্যসূত্র      বিষয়শ্রেণী:১৭১২-এ জন্ম বিষয়শ্রেণী:১৭৭১-এ মৃত্যু বিষয়শ্রেণী:কির্তি রিনপোছে